CELEX: C2004/262/11
Language: da
Date: 2004-10-23 00:00:00
Title: Domstolens dom (Femte Afdeling) af 9. september 2004 i sag C-383/02, Kommissionen for De Europæiske Fællesskaber mod Den Italienske Republik (Traktatbrud — miljø — affaldshåndtering — lossepladser i Rodano — direktiv 75/442/EØF om affald ændret ved direktiv 91/456/EØF — artikel 4 og 8)

23.10.2004   
            
            
               DA
            
            
               Den Europæiske Unions Tidende
            
            
               C 262/6
            
         
      DOMSTOLENS DOM
   
   (Femte Afdeling)
   af 9. september 2004
   i sag C-383/02, Kommissionen for De Europæiske Fællesskaber mod Den Italienske Republik (1)
   
   (Traktatbrud - miljø - affaldshåndtering - lossepladser i Rodano - direktiv 75/442/EØF om affald ændret ved direktiv 91/456/EØF - artikel 4 og 8)
   (2004/C 262/11)
   Processprog: italiensk
   I sag C-383/02, angående et traktatbrudssøgsmål i henhold til artikel 226 EF, anlagt den 24. oktober 2002, Kommissionen for De Europæiske Fællesskaber (befuldmægtigede: M. Konstantinidis og R. Amorosi) mod Den Italienske Republik (befuldmægtigede: I.M. Braguglia, bistået af M. Fiorilli), har Domstolen (Femte Afdeling), sammensat af afdelingsformanden, C. Gulmann, og dommerne S. von Bahr og R. Silva de Lapuerta (refererende dommer), den 9. september 2004 afsagt dom, hvis konklusion lyder således:
   
               1)
            
            
               Den Italienske Republik har tilsidesat sine forpligtelser i henhold til artikel 4 og artikel 8 i Rådets direktiv 75/442/EØF af 15. juli 1975 om affald, som ændret ved Rådets direktiv 91/156/EØF, idet den ikke har truffet de nødvendige foranstaltninger for at sikre, at affald deponeret på lossepladserne i Rodano (Milano) bliver nyttiggjort eller bortskaffet uden fare for menneskers sundhed og uden at benytte fremgangsmåder eller metoder, som kan skade miljøet, og idet den ikke har vedtaget de nødvendige bestemmelser med henblik på, at indehaveren af affald deponeret på denne losseplads overlader affaldet til en privat eller offentlig indsamler eller til et selskab, der foretager de operationer, som er omhandlet i bilag II A eller II B til direktivet, eller sørger for at nyttiggøre eller bortskaffe affaldet.
            
         
               2)
            
            
               Den Italienske Republik betaler sagens omkostninger.
            
         
      (1)  EFT C 305 af 7.12.2003.